Diari Oficial de la Generalitat Valenciana


Sumari del DOGV 6458, del 11-02-2011 (2011/1529)

RESOLUCIÓ de 3 de febrer de 2011, de la directora de l'Agència Valenciana de Foment i Garantia Agrària (AVFGA), per la qual es convoca, per a l'any 2011, un règim de primes, finançades pel FEADER, per a la posada en valor de la biomassa forestal residual en terrenys forestals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6458

Data del DOGV
:   11-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1529


Data del document
:   03-02-2011

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 3 de febrer de 2011, de la directora de l'Agència Valenciana de Foment i Garantia Agrària (AVFGA), per la qual es convoca, per a l'any 2011, un règim de primes, finançades pel FEADER, per a la posada en valor de la biomassa forestal residual en terrenys forestals de la Comunitat Valenciana. [2011/1529]
Considerant allò que es disposa en l'article 23.2 de la Llei 38/2003, de 17 de novembre, General de Subvencions, sobre l'inici del procediment per a la convocatòria anual de concessió de subvencions, la informació que fa referència als crèdits pressupostaris, la quantia de les subvencions i el termini de presentació de sol·licituds, i l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, que exigix la publicació de les línies de subvenció que financen i l'import global màxim destinat a les subvencions públiques.
Vist que les bases del règim de primes han sigut publicades en el Diari Oficial de la Comunitat Valenciana, número 6168, de 18 de desembre de 2009, per mitjà de l'Orde d'1 de desembre de 2009, de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores d'un règim de primes per a la posada en valor de la biomassa forestal residual en terrenys forestals de la Comunitat Valenciana, que en l'article 2.2 es preveu que per a cada exercici es convoquen, mitjançant una resolució de la directora de l'Agència Valenciana de Foment i Garantia Agrària, i es publiquen, en el Diari Oficial de la Comunitat Valenciana, les convocatòries anuals juntament amb l'import global màxim que finance el règim de primes segons les disponibilitats pressupostàries anuals.
Atés que els crèdits pressupostaris que suporten les ajudes estan inclosos en el pressupost de l'Agència Valenciana de Foment i Garantia Agrària.
En virtut de les facultats que em conferix l'article 47.3 del Text Refós de la Llei d'Hisenda Pública de la Generalitat, i l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12.09.2006), resolc:
Primer. Objecte i àmbit
Convocar, per a l'exercici 2011, un règim de primes per a la posada en valor de la biomassa forestal residual en terrenys forestals de la Comunitat Valenciana, enquadrades en la mesura 226, recuperació del potencial forestal i implantació de mesures preventives, de l'eix 2, millora del medi ambient i de l'entorn rural, de les ajudes al desenvolupament rural que finança el Fons Europeu del Desenvolupament Rural (FEADER) establit en el Reglament (CE) 1698/2005, en l'àmbit territorial de la Comunitat Valenciana, i incloses en la mesura i eix esmentats del Programa de Desenvolupament Rural de la Comunitat Valenciana 2007-2013, gestionades per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge.
Segon. Finançament de les ajudes
1. El règim de primes regulat en esta convocatòria ha d'estar finançat pel FEADER en un 53,69%; pel Ministeri de Medi Ambient, Medi Rural i Marí, en un 45,80%; i la Conselleria de Medi Ambient, Aigua, Urbanisme i Habitatge, en un 0,51%.
2. La dotació pressupostària es farà a càrrec de la línia pressupostària corresponent al capítol VII de l'Agència Valenciana de Foment i Garantia Agrària, línia SE833000, fins a un import global màxim de 910.000,00 euros per a l'exercici 2011.
Tercer. Termini de presentació i model de sol·licitud
1. El termini de presentació de les sol·licituds per a l'exercici 2011 serà d'un mes, a comptar des de l'endemà de la publicació d'esta resolució en el Diari Oficial de la Comunitat Valenciana.
2. Els models de sol·licitud i la documentació que s'hi adjunta són els que apareixen en l'annex d'esta resolució.
Quart. Autoritat que resol
Les sol·licituds han de ser resoltes per la directora general de Gestió del Medi Natural, segons l'Acord de 8 de setembre de 2009, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca i Alimentació, així com de la Conselleria de Medi Ambient, Aigua, Urbanisme i Habitatge.
Quint. Publicació d'informació sobre els beneficiaris
S'informa que, de conformitat amb l'article 4 del Reglament (CE) número 259/2008, de 18 de març de 2008, de la Comissió, pel qual s'establixen disposicions d'aplicació del Reglament (CE) número 1290/2005, del Consell, pel que fa a la publicació d'informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenvolupament Rural (FEADER), les dades dels beneficiaris d'estes ajudes seran publicades d'acord amb els esmentats reglaments i poden ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.
Quant a les dades de caràcter personal, els beneficiaris poden exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades. L'acceptació de la subvenció suposa, per a cada un dels beneficiaris, l'acceptació i l'autorització expressa a l'AVFGA per a la recollida, incorporació als respectius fitxers i el tractament de les esmentades dades personals, així com per a la seua conservació durant els terminis previstos en les disposicions aplicables.
Sext. Incompatibilitat amb altres fonts de finançament
Segons allò que s'ha indicat en l'article 70.7 del Reglament (CE) número 1698/2005, les despeses cofinançades pel FEADER no seran cofinançades per mitjà de la contribució dels fons estructurals, del fons de cohesió o de qualsevol altre instrument financer comunitari. Es poden cofinançar únicament a càrrec d'un sol eix del Programa de Desenvolupament Rural. Quan una operació corresponga a mesures de més d'un eix, les despeses s'assignaran a l'eix dominant.
Sèptim. Requisits de notificació, comunicació o exempció
Este règim d'ajudes és compatible amb la política comunitària de competència en virtut de l'article 57.2 del Reglament (CE) número 1974/2006, en la seua nova redacció feta pel Reglament (CE) número 363/2009, segons el qual «els programes de desenvolupament rural poden incloure pagaments realitzats pels estats membres per al desenvolupament rural, exclosos de l'àmbit d'aplicació de l'article 36 del Tractat, a favor de mesures previstes en els articles 43 a 49 [?] del Reglament (CE) número 1698/2005 [?], sempre que l'ajuda estatal s'haja descrit de la manera indicada en l'annex II, punt 9.B d'este reglament».
Octau. Normativa d'aplicació
Les subvencions finançades per fons de la Unió Europea es regiran per la normativa comunitària en primer lloc, així com per les normes nacionals de desenvolupament i transposició.
Esta resolució posa fi a la via administrativa i contra esta es pot interposar, potestativament, recurs de reposició davant de la directora de l'Agència Valenciana de Foment i Garantia Agrària en el termini d'un mes, comptat des de l'endemà de la publicació, o impugnar-se directament davant del Jutjat Contenciós Administratiu en el termini de dos mesos, des de l'endemà de la publicació, de conformitat amb allò que s'establix en l'article 116 i 117 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, i amb els articles 8.3, 25.1 i 6.1 de la Llei de la Jurisdicció Contenciosa Administrativa.
València, 3 de febrer de 2011.- La directora: Pilar Amigó Salví.